wickkiey/tamil-wikipedia-chunked huggingface dataset:
# படை வீரன் (திரைப்படம்)

## தயாரிப்பு

மணிரத்தினத்தின் உதவி இயக்குனராகப் பணியாற்றிய *தனாவின்* இயக்கத்தில் 2016 மே மாதத்தில் தொடங்குவதாக அறிவிக்கப்பட்டது. இத்திரைப்படத்தில்விஜய் யேசுதாஸ், பாரதிராஜா ஆகியோர் முக்கிய வேடங்களில் நடித்துள்ளனர்.
# ஒளிக்கோளம்

**ஒளிக்கோளம்** **(Photosphere)** என்பது ஒளியை வெளிப்படுத்தும் விண்மீனின் வெளிக்கூட்டைக் குறிக்கிறது. பண்டைய கிரேக்க வேர் சொல்லான φῶς, φωτός/ என்பதின் பொருள் ஒளி என்பதாகும். σφαῖρα என்ற சொல்லின் பொருள் கோளம் என்பதாகும். வெளிச்சத்தை வெளிப்படுத்தும் ஒரு கோளத்தின் மேற்பரப்பு என்பதையே ஒளிக்கோளம் என்ற சொல் குறிக்கிறது.பிளாசுமாவில் ஒளிபுகும் வரை தோராயமாக 2/3 என்ற ஒளியியல் ஆழத்திற்கு சமமான தொலைவு வரைக்கும் ஒரு நட்சத்திரத்தின் மேற்பரப்பில் இது பரவியுள்ளது. வேறுவிதமாக கூறினால், ஓர் ஒளிரும் பொருளின் ஆழமான பகுதியை ஒளிக்கோளம் என்று கூறலாம். பொதுவாக விண்மீன்களை ஒளிரும் பொருள் என்று அழைக்கலாம். ஒருசில அலைநீளம் கொண்ட ஒளியணுக்கள் ஒளிக்கோளத்தின் வழியே ஊடுறுவுகின்றன.  
சிடீபன் போல்ட்சுமானின் விதியில் உள்ள பயனுறு வெப்பநிலையால் ஒரு விண்மீனின் மேற்பரப்பு வெப்பநிலை வரையறுக்கப்படுகிறது. நியூட்ரான் நட்சத்திரங்கள் தவிர்த்து பிற நட்சத்திரங்களுக்கு திடநிலை மேற்பரப்பு கிடையாது. எனவே ஒளிக்கோளத்தைக் கொண்டு சூரியனின் அல்லது மற்றொரு விண்மீனின் பார்க்கும் மேற்பரப்பையே விவரிக்கமுடியும்.
# ஒளிக்கோளம்

## உட்கூறுகள்

வேதித் தனிமங்களான ஐதரசனும் ஈலியமும் சூரியனின் முதன்மையான உட்கூறுகளாகும். ஒளிக்கோளத்தில் சூரியனின் நிறையில் அவை முறையே 74.9% மற்றும் 23.8% அளவுக்கு சூரியனில் நிரம்பியுள்ளன. விண்வெளியில் உள்ள கன உலோகங்கள் யாவும் சூரியனின் நிறையில் 2% அளவு உள்ளன. இதில் ஆக்சிசன் தோராயமாக சூரியனின் நிறையில் 1% அளவும், கார்பன் 0.3% அளவும், நியான் 0.2% அளவும், இரும்பு 0.2% அளவும் பெரும்பாலும் கலந்துள்ளன.
# ஒளிக்கோளம்

## சூரியன்

சூரியனின் பிரம்மாண்டமான ஒளிக்கோளம் 4,500 மற்றும் 6,000 கெல்வின் வெப்பநிலை (4,230 மற்றும் 5,730 ° செல்சியசு வெப்பநிலை) கொண்டுள்ளது. இது பயனுறு வெப்பநிலை 5777° கெல்வின் அல்லது 5504° செல்சியசு அளவுக்குச் சமமாகும். சூரியனின் அடர்த்தி 2×10−4 கிலோகிராம்/மீ3;ஆகும். மற்ற விண்மீன்கள் சூடான அல்லது குளிர்ச்சியான ஒளிக்கோளத்தைப் பெற்றுள்ளன.  
சூரியனின் ஒளிக்கோளம் ஒளிமணிகள் எனப்படும் வெப்பச்சலன செல்களை உட்கூறுகளாகக் கொண்டுள்ளது. பிளாசுமாவின் செல்கள் ஒவ்வொன்றும் 1000 கிலோமீட்டர் விட்டமுள்ளவையாகும் . மையத்தில் வெப்பநிலை அதிகரிக்கும் பிளாசுமாவும்
அவற்றுக்கிடையே உள்ள குறுகிய இடைவெளிகளில் குளிர்ந்த பிளாசுமாவும் இடம்பிடித்துள்ளன. ஒவ்வொரு ஒளிமணியும் எட்டு நிமிடங்கள் மட்டுமே நிலைத்திருக்கின்றன. இதனால் நிரந்தரமாக தொடர் கொதித்தல் தோற்றம் தோன்றுகிறது. அதிகபசம் 30000 கிலோமீட்டர் விட்ட அளவுள்ள மீயொளிமணிகள் 24 மணிநேர ஆயுளுடன் காணப்படுகின்றன. இப்புள்ளி விவரங்களை மிகக்குறைவாக மற்ற விண்மீன்களில் காணமுடியும்.
# ஒளிக்கோளம்

## இதர அடுக்குகள்

சூரியனின் கட்புலனாகும் வளிமண்டலத்தில் ஒளிக்கோளத்திற்கு மேல் இதர அடுக்குகள் காணப்படுகின்றன. 2,000 கிலோமீட்டர் ஆழமான நிறமண்டலம் (வழக்கமாக வடிகட்டப்பட்ட ஒளி மூலம் காணப்படுகிறது, உதாரணமாக எச்-ஆல்பா) ஒளிக்கோளத்திற்கும் மிகவும் சூடான ஆனால் மிகவும் மெல்லிய ஒளிவட்டத்திற்கும் இடையில் உள்ளது. ஒளிக்கோளத்தின் மேற்பரப்பில் சூரியபிழம்பு, சூரியப்புள்ளிகள் போன்றவை காணப்படுகின்றன.
# ஒப்புமை கவனிப்பு

**ஒப்புமை கவனிப்பு** *(Analog observation)* என்பது இயற்கையாகக் கவனிப்பது என்பதற்கு மாறாக ஒரு செயற்கையான அமைப்பில் ஒரு பொருளை ஆய்வு செய்வதற்குப் பயன்படும் ஒரு கருவியாகும். மருத்துவ அலுவலகங்கள் அல்லது ஆராய்வு ஆய்வகங்கள் ஆகியவை பொதுவாக ஒப்புமை கவனிப்பு அமைப்புகளாகக் கருதப்படுகின்றன. ஆனால், வரையறையின் படி எந்தவொரு செயற்கை சூழலிலும் ஒப்புமைக் கண்காணிப்பை மேற்கொள்ளலாம். சுற்றுச்சூழலில் இயற்கையாகவே அப்பொருள் தோன்றுகின்ற சூழ்நிலையாக இருந்தாலும்கூட இக்கண்காணிப்பை மேற்கொள்ளலாம்.
# ஒப்புமை கவனிப்பு

## பயன்பாடுகள்

ஒப்புமை கவனிப்பு குறிப்பாக இரண்டு வகையான மீள்செய்கை பயன்பாடுகளுக்காகப் பிரிக்கப்படுகிறது. அமைப்பு மற்றும் பொருளின் நடத்தை தொடர்பான நிகழ்வுகள் உள்ளிட்ட, பொருள் அமைந்துள்ள சூழலின் மாறிகளை மாற்றுவதால் உண்டாகும் விளைவுகளை ஆராய்வது முதல்வகையாகும். சோதனை சார்பு சமூகச் சூழல்களில் அப்பொருளின் நடத்தைகளை ஒப்பு நோக்குவது இரண்டாவது வகையாகும்.
# பொட்டாசியம் செலீனோசயனேட்டு

**பொட்டாசியம் செலீனோசயனேட்டு** *(Potassium selenocyanate)* என்பது KSeCN என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெண்மை நிறத்தில் நீருறிஞ்சும் திண்மமாக பொட்டாசியம் செலீனோசயனேட்டு காணப்படுகிறது. பொட்டாசியம் செலீனோசயனேட்டு தண்ணீரில் கரைகிறது. காற்றில் சிதைவடையும் போது இச்சேர்மம் சிவப்பு செலீனியத்தையும் பொட்டாசியம் சயனைடையும் கொடுக்கிறது. இச்செலீனோசயனேட்டின் நடத்தைகள் எக்சு கதிர் படிகவியல் சோதனைகளில் உறுதிப்படுத்தப்படுகின்றன. இச்சோதனைகளின் இறுதி முடிவுகள் இதை ஓர் உப்பு என்பதாக உறுதிப்படுத்துகின்றன. C-N மற்றும் C-Se அணுக்களுக்கு இடையில் முறையே முரணற்ற முப்பிணைப்பு மற்றும் ஒற்றைப் பிணைப்புகளில் 1.12 மற்றும் 1.83 என்ற அளவுகளில் பிணைப்பு இடைவெளிகள் உள்ளன .
Se<sup>0</sup> வைக் கொடுக்கின்ற ஆதாரமூலமாக பொட்டாசியம் செலீனோசயனேட்டு கருதப்படுகிறது. உதாரணம்: டிரைபீனைல்பாசுபீனுடன் இது வினைபுரிந்து டிரைபீனைல்பாசுபீன் செலீனைடு உருவாகிறது .
# எதிரும் புதிரும்

***எதிரும் புதிரும்*** (*Ethirum Puthirum*) 1999-ஆம் ஆண்டில் வெளியான ஓர் இந்தியத் தமிழ்த் திரைப்படமாகும். *வி. சி. ரமணி* எனும் தனது சொந்தப் பெயரில் தரணி இயக்கிய இப்படத்தில் மம்மூட்டி, சங்கீதா, நெப்போலியன், மனோரமா, சிம்ரன் ஆகியோர் முக்கிய வேடங்களில் நடித்திருந்தனர்.
# எதிரும் புதிரும்

## நடிகர்கள்

- மம்மூட்டி - மாவட்ட ஆட்சியர் கண்ணன்
- சங்கீதா - செல்வி
- நெப்போலியன் - அரசப்பன்
- நாசர் - வீரையன்
- ராதிகா - மருத்துவர் செயந்தி
- கவுண்டமணி
- செந்தில்
- மனோரமா - கண்ணனின் தாயார்
- சிம்ரன் - ("தொட்டுத் தொட்டு" பாடலில் சிறப்புத் தோற்றம்)
- சங்கிலி முருகன்
- மதன் பாப்
- சண்முகசுந்தரம்
- சரண்ராஜ் - தேவராசு
- உதய் பிரகாஷ் - காவல் ஆய்வாளர்
- குமரிமுத்து
# எதிரும் புதிரும்

## தயாரிப்பு

இத்திரைப்படம் தொடக்கத்தில் *மாஸ்டர்* என பெயரிடப்பட்டது. தயாரிப்பு தாமதமானதால் படத்தின் வெளியீடும் தாமதமானது. கதாநாயகியாக சௌந்தர்யா நடிப்பதாக இருந்தது. இப்படத்தில் இடம்பெற்ற ஒரு பாடலுக்கு சிம்ரன் நடனமாடியிருந்தார். ஆனால் முன்னதாக ரம்பா நடமாடுவதாக இருந்தது.
# எதிரும் புதிரும்

## பாடல்கள்

படத்திற்கு வித்தியாசாகர் இசையமைத்திருந்தார். வைரமுத்து பாடல்களை எழுதியிருந்தார்.
# எதிரும் புதிரும்

## விருதுகள்

- 1999 ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (மூன்றாம் பரிசு) பெற்றது.
# புஷ்பவனம் குப்புசாமி

**புஷ்பவனம் குப்புசாமி** என்றறியப்படும் **குப்புசாமி** ஓர் தமிழ் நாட்டுப்புறப் பாடகர் மற்றும் திரைப்பட பின்னணிப் பாடகர் ஆவார். தம் மனைவி அனிதா குப்புசாமியுடன் இணைந்து நாட்டுப்புறப் பாடல்கள் என்னும் கிராமியப் பாடல்களை எழுதி இசையமைத்துப் பாடவல்லவர். தமிழ்த் திரைப்படங்களில் பின்னணிப் பாடகராகவும் விளங்குகிறார். சன் தொலைக்காட்சி, விஜய் தொலைக்காட்சி, மக்கள் தொலைக்காட்சி உள்ளிட்ட தொலைக்காட்சிகளில் நிகழ்ச்சிகள் நடத்தியுள்ளார். தமிழக அரசின் கலைமாமணி விருதையும் பெற்றுள்ளார்.
# புஷ்பவனம் குப்புசாமி

## பிறப்பும் கல்வியும்

குப்புசாமி தஞ்சாவூர் மன்னர் சரபோஜி அரசுக் கல்லூரியில் இளம் அறிவியலில் விலங்கியல் பட்டம் பெற்றார். பின்னர் குப்புசாமி சென்னைப் பல்கலைக்கழகத்தில் முதுகலை, ஆய்வியல் நிறைஞர் மற்றும் முனைவர் பட்டங்களைப் பெற்றார். இவருக்கு சத்யபாமா பல்கலைக்கழகம் இசையில் ஆற்றிய பங்களிப்பிற்காக கௌரவ முனைவர் பட்டம் வழங்கியது.  
தமிழ்நாட்டில் நாகப்பட்டினம் மாவட்டத்தைச் சேர்ந்த தமிழ்க் குடும்பத்தைச் சேர்ந்தவர் குப்புசாமி. இவர் பாடகியான அனிதாவை மணந்தார். இவர் தனது இசையின் மூலம் சமூக செய்திகளை இணைத்து விழிப்புணர்வு ஏற்படுத்துவதற்காக அறியப்படுகிறார்.  
இளையராஜா, வித்தியாசாகர், யுவன் சங்கர் ராஜா, தேவி ஸ்ரீ பிரசாத், ஜி. வி. பிரகாஷ் குமார் உள்ளிட்ட பல பிரபல இசை அமைப்பாளர்கள் இசையமைத்த திரைப்படப் பாடல்களைப் குப்புசாமி பாடியுள்ளார்.  
விஜய் தொலைக்காட்சியில் ஒளிபரப்பாகும் ஏர்டெல் சூப்பர் சிங்கர் மற்றும் ஏர்டெல் சூப்பர் சிங்கர் இளையோர் நிகழ்ச்சிகளில் நடுவர்களில் ஒருவராகப் பணியாற்றியுள்ளார் குப்புசாமி.  
குப்புசாமியின் பாடல்கள் தமிழ் கலாச்சாரத்தின் படிமங்களை எளிய வார்த்தைகளில் அழகாக வெளிப்படுத்துவதாகவும் அறியப்படுகிறது.
# புஷ்பவனம் குப்புசாமி

## பாடிய பாடல்கள்

### பக்திப் பாடல்கள் தொகுப்பு

- அன்புமலை அழகன்
- சுவாமியே
- ஆத்தா வாரா
- கந்தன் திருநீறு
- மேகம் கருக்குதாடி
- அய்யனின் பெரிய பாதை
# புஷ்பவனம் குப்புசாமி

## பாடிய பாடல்கள்

### நாட்டுப்புறப் பாடல்கள்

- மண்ணு மணக்காடு பாடல்
- மண் வாசம்
- மண் ஓசை
- கரிசல் மண்
- சோளம் விதைக்கயிலே
- மேகம் கருக்குதாடி
- களத்து மேடு
- ஊர்க்குருவி
- கிராமத்து கீதம்
- காட்டுமல்லி
- அடியாத்தி டான்சு டான்சு
- ஒத்தையடிப்பாதையிலே
- தஞ்சாவூர் மண்ணெடுது
- நாட்டுப்புற மனம்
# புஷ்பவனம் குப்புசாமி

## பாடிய பாடல்கள்

### திரைப்படப் பாடல்கள்

- ஆளான நாள் முதலா...
- நான் ரெடி நீங்க ரடியா...
- தொட்டு தொட்டு பேசும் சுல்தானா
# புஷ்பவனம் குப்புசாமி

## நடித்த திரைப்படங்கள்

- சொல்ல மறந்த கதை
# புஷ்பவனம் குப்புசாமி

## புத்தகங்கள்

- மக்களிசைப்பாடல்கள்
- சிறுவர் பாடல்கள்
- பழமொழிக்கதைகள் தொகுதி 1 & 2
- விடுகதைகள்
- குழந்தைப்பாடல்கள் தொகுதி 1
# பிலானி

**பிலானி** (Pilani) இந்தியாவின் இராஜஸ்தான் மாநிலத்தின் *சேகாவதி* பிரதேசத்தில் உள்ள சுன்சுனூ மாவட்டத்தில் உள்ள நகராட்சி மன்றத்துடன் கூடிய சிறு நகரம் ஆகும். இங்கு செயல்படும் பிர்லா தொழில்நுட்பம் மற்றும் அறிவியல் கழகத்தால், பிலானி நகரம் இந்தியா முழுவதும் அறியப்படுகிறது.
# பிலானி

## அமைவிடம்

பிலானி நகரம், ஜெய்ப்பூரிலிருந்து 208 கிலோ மீட்டர் தொலைவிலும், தில்லியிலிருந்து 193 கிலோ மீட்டர் தொலைவிலும் உள்ளது. அருகில் உள்ள தொடருந்து நிலையங்கள் *சிராவா* மற்றும் *லோகரு* ஆகும்.
# பிலானி

## மக்கள் தொகையியல்

2011-ஆம் ஆண்டின் மக்கட்தொகை கணக்கெடுப்பின் படி, பிலானி நகரத்தின் மக்கள் தொகை 29,741 ஆகும். அதில் ஆண்கள் 15,291 (51%) ஆகவும்; பெண்கள் 14,450 (49%) ஆகவும் உள்ளனர். சராசரி எழுத்தறிவு 72% ஆகும். அதில் ஆண்களின் எழுத்தறிவு 80% ஆகவும்; பெண்களின் எழுத்தறிவு 63% ஆகவும் உள்ளது. மக்கள் தொகையில் ஆறு வயதிற்குட்பட்டவர்கள் 3422 {11.51%) ஆகவுள்ளனர். பிலானி நகரத்தின் மொத்த மக்கள் தொகையில் இந்துக்கள் 92.21%; இசுலாமியர்கள் 7.61%; மற்றவர்கள் 0.19% ஆக உள்ளனர். பிலானி நகரத்தை நிர்வகிக்க 25 உறுப்பினர்கள் கொண்ட நகராட்சி மன்றம் செயல்படுகிறது.
# பிலானி

## கல்வி & ஆராய்ச்சி நிலையங்கள்

, 1979]]
- பிலானியில் உள்ள இந்தியாவின் பெருமை மிகு பிர்லா தொழில்நுட்பம் மற்றும் அறிவியல் கழகம், 1964-இல் நிகர்நிலை பல்கலைக்கழகத் தகுதி பெற்றது.  
- அறிவியல் மற்றும் தொழிலக ஆய்வு மன்றத்தின் உயர் மின்னணுவியல் மத்திய ஆராய்ச்சி நிலையம் செயல்படுகிறது.
- ஜி டி பிர்லா நினைவு பல்தொழில் பயிற்சிப்பள்ளியும், பி கே. பிர்லா பொறியியல் மற்றும் தொழில் நுட்ப கல்லூரியும் உள்ளது.
- பிர்லா உயர்நிலைப் பள்ளி, பிர்லா பன்னாட்டுப் பள்ளி, பிர்லா பாலிகா வித்தியாபீடமும் உள்ளது.
- பிலானியில் ஸ்ரீதர் பல்கலைக் கழகம் 2009-ஆம் ஆண்டு முதல் செயல்படுகிறது.
# பிலானி

## தட்ப வெப்பம்

பிலானியில் மார்ச் இறுதி முதல் சூன் மாதம் முடிய கடும் வெப்பமும், வறண்ட வானிலையும் காணப்படுகிறது. சூலை, ஆகஸ்டு மற்றும் செப்டம்பர் முற்பகுதி வரை பருவ மழை பொழிகிறது. அக்டோபர் இறுதி முதல் மார்ச் மாதம் முற்பகுதி வரையில் கடுங்குளிரும், வறண்ட வானிலையும் காணப்படுகிறது.
# அனிதா குப்புசாமி

**அனிதா குப்புசாமி** ஓர் இந்திய நாட்டுப்புறப் பாடகர் மற்றும் திரைப்படப் பின்னணிப் பாடகர் ஆவார். இவரது கணவர் புஷ்பவனம் குப்புசாமியுடன் இணைந்து கிராமியப்பாடல்களை எழுதியும் பாடியும் வருகிறார்.
# அனிதா குப்புசாமி

## வாழ்க்கைக் குறிப்பு

பெங்களூரில் பிறந்த அனிதா மேட்டுப்பாளையத்தில் வளர்ந்தவர். குழந்தைப் பருவத்தில் இருந்தே இசைத்துறையில் ஆர்வம் கொண்டிருந்தார். கோயம்புத்தூர் அவிநாசிலிங்கம் கல்லூரியில் இசையில் இளநிலைப் பட்டம் பயின்றார். தொடர்ந்து சென்னையிலுள்ள சென்னை பல்கலைக்கழகத்தில் சேர்ந்து கருநாடக இசையில் முதுநிலைப் பட்டம் பெற்றார்.  
சென்னைப் பல்கலைக்கழகத்தில் பயின்ற போது உடன் பயின்ற மாணவரான புஷ்பவனம் குப்புசாமியைச் சந்தித்தார், இருவரும் இணைந்து பல்வேறு போட்டிகளிலும் கச்சேரிகளிலும் ஒன்றாகப் பாடினர். இறுதியில் இருவரும் திருமணம் செய்து கொண்டனர். அவரது கணவர் புஷ்பவனம் குப்புசாமியிடம் இருந்து தமிழ் நாட்டுப்புறக் கலையைக் கற்றுக் கொண்டார். கலைமாமணி விருது பெற்ற நாட்டுப்புறப் பாடகர் புஷ்பவனம் குப்புசாமியை திருமணம் செய்து கொண்டார். இவர்களுக்கு இரண்டு பெண் குழந்தைகள் உள்ளனர்..
# அனிதா குப்புசாமி

## பாடிய பாடல்கள்

### நாட்டுப்புறப் பாடல்கள்

- மண்ணு மணக்குது
- மண் வாசம்
- மண் ஓசை
- கரிசல் மண்
- சோளம் விதைக்கையிலே
- மேகம் கருக்குதடி
- களத்து மேடு
- ஊர்க்குருவி
- கிராமத்து கீதம்
- காட்டுமல்லி
- அடியாத்தி டான்சு டான்சு
- ஒத்தையடிப் பாதையிலே
- தஞ்சாவூரு மண்ணமடுத்து
- நாட்டுப்புற மணம்
# அனிதா குப்புசாமி

## பாடிய பாடல்கள்

### பாடிய திரைப்படப் பாடல்கள்

| *வள்ளி வரப் போறா* | "பொண்ணு ரொம்ப ஜோருதான்" | கே. எஸ். மணி ஒலி | புஷ்பவனம் குப்புசாமி |  |
| --- | --- | --- | --- | --- |
| *அரசியல்* | "அரசியல் அரசியல்" | வித்யாசாகர் | புஷ்பவனம் குப்புசாமி |  |
| *கரிசக்காட்டு பூவே* | "குச்சனூரு" | இளையராஜா | புஷ்பவனம் குப்புசாமி | } |
# விக்கிப்பீடியா:வார்ப்புருத் தகவல்கள்/உள்ளடக்க அட்டவணை

This page lists ways to create several kinds of (TOC). Please note that a normal compact TOC will not work when put on Category pages; this page contains a separate section instructing you how to put a compact TOC on Category pages.  
__TOC__
# விக்கிப்பீடியா:வார்ப்புருத் தகவல்கள்/உள்ளடக்க அட்டவணை

## Non- pages

These should work on pages whose title does not begin with "Category:".  
*See template page for numerous examples.* This highly customizable template can replace most other templates listed below, which are in the process of being switched over to its code.  
Variable, see template page for examples  
Similar to the above, includes the prefix in the links: designed for use with pages such as List of acronyms and initialisms: A.  
Use **before=** or **after=** to manually create links to other sections on the page. If *after* is blank, links to may also be generated using optional parameters.
# விக்கிப்பீடியா:வார்ப்புருத் தகவல்கள்/உள்ளடக்க அட்டவணை

## pages

Use one of these on pages whose title begins with "Category:".
# வார்ப்புரு:CompactTOCprefix

- Top
- }0–9 }A }B }C }D }E }F }G }H }I }J }K }L }M }N }O }P }Q }R }S }T }U }V }W }X }Y }Z  
<noinclude>  
</noinclude>
# சூப்பர் சென்டாய்

**சூப்பர் சென்டாய் சிரீஸ்** என்பது 1975இல் இருந்து ஜப்பானில் நீண்டகாலமாக ஒளிபரப்பாகிக் கொண்டிருக்கும் ஒரு சூப்பர் ஹீரோ தொடர் ஆகும். இதை *டோய் கம்பெனி*, *டோய் ஏஜென்சி* மற்றும் *பான்டாய்* ஆகிய நிறுவனங்கள் இணைந்து இயக்குகின்றனர். இது *நிகான் தொலைக்காட்சி*யில் ஞாயிறுதோறும் காலை 07.30 முதல் 08.00 மணி வரை ஒளிபரப்பாகிறது. இப்போது இது 2000 எபிசோடுகளைக் கடந்து ஓடிக்கொண்டிருக்கிறது. *சூப்பர் சென்டாய்* மற்றும் *காமன் ரைடர்* ஆகிய இரு தொடர்களும் ஒளிபரப்பாகும் நேரம் *சூப்பர் ஹீரோ டைம்* என்று அழைக்கப்படுகிறது.
*சென்டாய்* என்றால் *போராடும் படை* என்று பொருள். இத்தொடர் குழந்தைகளுக்காக இயக்கப்படும் *டொக்குசாட்சு* வகையைச் சேர்ந்தது. பிற்காலத்தில் இத்தொடரைத் தழுவி அமெரிக்காவில் *பவர் ரேஞ்சர்ஸ்* என்ற தொடர் இயக்கப்பட்டது.
# சூப்பர் சென்டாய்

## கண்ணோட்டம்

பொதுவாக அனைத்து சூப்பர் சென்டாய் தொடர்களிலும் ஒரு சூப்பர் ஹீரோ அணி இருக்கும். அவர்களது உடை சிவப்பு, நீலம், மஞ்சள் போன்ற பல வண்ணங்களில் இருக்கும். அவர்கள் தீய அணியிடம் இருந்து உலகைக் காக்க போராடுவர். ஒவ்வொரு எபிசோடுகளிலும் ஒரு மான்ஸ்டர் (அரக்கன்) இருப்பர். அவர்களை சூப்பர் ஹீரோக்கள் அழித்துவிடுவர். பிறகு அந்த மான்ஸ்டர் வளர்ந்து மிகப்பெரிய உருவினை அடையும். அப்போது சூப்பர் ஹீரோக்கள் *மெச்சா* எனப்படும் மிகப்பெரிய ரோபோக்களை பயன்படுத்தி அவர்களை அழிப்பர். இறுதியாக தீய அணியின் தலைவனுடனோ அல்லது வேறு வலிமை வாய்ந்த வீரனுடனோ போராடி அழிப்பர். அதனுடன் தொடர் முடிவடையும். ஒரு தொடரின் இடையே மற்ற தொடருடன் அமையும் கூட்டணி (டீம்-அப்) எபிசோடும் அந்தத் தொடரின் பிரத்யேக திரைப்படமும் ஒளிபரப்பாகும்.
# சூப்பர் சென்டாய்

## கண்ணோட்டம்

### சூப்பர் சென்டாய் தொடர்கள் பட்டியல்

- *ஹிமிட்சு சென்டாய் கோரேஞ்சர்* (1975–1977)
- *J.A.K.Q. டெங்கேக்கிடாய்* (1977)
- *பேட்டில் ஃபீவர் ஜே* (1979–1980)
- *டென்ஷி சென்டாய் டென்சிமென்* (1980–1981)
- *டையோ சென்டாய் சன்வல்கன்* (1981–1982)
- *டய் சென்டாய் கோகிள்-வி* (1982–1983)
- *காகக்கு சென்டாய் டைனாமேன்* (1983–1984)
- *சௌடென்ஷி பயோமேன்* (1984–1985)
- *டெங்கெக்கி சென்டாய் சேஞ்ச்மேன்* (1985–1986)
- *சௌஷின்செய் ஃப்ளாஷ்மேன்* (1986–1987)
- *ஹிகேரி சென்டாய் மாஸ்க்மேன்* (1987–1988)
- *சோஜூ சென்டாய் லைவ்மேன்* (1988–1989)
- *கௌசோகு சென்டாய் டர்போரேஞ்சர்* (1989–1990)
- *சிக்யூ சென்டாய் ஃபைவ்மென்* (1990–1991)
- *சோஜின் சென்டாய் ஜெட்மேன்* (1991–1992)
- *கியோர்யூ சென்டாய் சியூரேஞ்சர்* (1992–1993) –* பவர் ரேஞ்சர்ஸ் மைட்டி மார்ஃபின்* என அமெரிக்காவில் தழுவி எடுக்கப்பட்ட முதல் *பவர் ரேஞ்சர்ஸ் தொடர்*.
- *கோசெய் சென்டாய் டாய்ரேஞ்சர்* (1993–1994)
- *நிஞ்சா சென்டாய் கக்குரேஞ்சர்* (1994–1995)
- *சௌரிகி சென்டாய் ஓரேஞ்சர்* (1995–1996)
- *கெகிசோ சென்டாய் கார்ரேஞ்சர்* (1996–1997)
- *டெஞ்சி சென்டாய் மெகாரேஞ்சர்* (1997–1998)
- *செய்ஜூ சென்டாய் ஜிங்காமேன்* (1998–1999)
- *கியூகியூ சென்டாய் கோகோஃபைவ்* (1999–2000)
- *மிராய் சென்டாய் டைம்ரேஞ்சர்* (2000–2001)
- *ஹியாக்குஜூ சென்டாய் கவோரேஞ்சர்* (2001–2002)
- *நின்பு சென்டாய் ஹரிக்கேஞ்சர்* (2002–2003)
- *பகுர்யூ சென்டாய் அபாரேஞ்சர்* (2003–2004)
- *டொக்குசோ சென்டாய் டெக்காரேஞ்சர்* (2004–2005)
- *மஹோ சென்டாய் மஜிரேஞ்சர்* (2005–2006)
- *கோகோ சென்டாய் பவுகெஞ்சர்* (2006–2007)
- *ஜூகென் சென்டாய் கெக்கிரேஞ்சர்* (2007–2008)
- *இஞ்சின் சென்டாய் கோ-ஆங்கர்* (2008–2009)
- *சாமுராய் சென்டாய் ஷிங்கெஞ்சர்* (2009–2010)
- *டென்சோ சென்டாய் கோசெய்ஜர்* (2010–2011)
- *கெய்சோக்கு சென்டாய் கோக்கய்ஜர்* (2011–2012)
- *டோகுமெய் சென்டாய் கோ-பஸ்டர்ஸ்* (2012–2013)
- *ஸ்யூடென் சென்டாய் க்யோர்யூகர்* (2013–2014)
- *ரெஷ்ஷா சென்டாய் டோக்குகர்* (2014–2015)
- *ஷூரிக்கன் சென்டாய் நின்னிஞ்சர்* (2015–2016)
- *டவுபட்சு சென்டாய் ஸ்யுவோகர்* (2016–2017)
- *உச்சூ சென்டாய் க்யூரேஞ்சர்* (2017–2018)
- கைடோ சென்டாய் லூபின்ரேஞ்சர் VS போலீஸ் படை பேட்ரேஞ்சர் (2018-2019)
- கிஷிரியு சென்டாய் ரியூசோல்கர் (2019-2020)
- மஷின் சென்டாய் கிரமகர் (2020-2021)
- கிகாய் சென்டாய் ஜென்கைகர் (2021-2022)
- அவதாரோ சென்டாய் டான்பிரதர்ஸ் (2022-2023)
- ஓசாமா சென்டாய் கிங்-ஓகர் (2023-2024)
- பாகுவேஜ் சென்டாய் பூன்பூம்கர் (2024-2025)
- நம்பர் 1 சென்டாய் கோஸ்யுகர் (2025)
# விக்கிப்பீடியா:விக்கிப்பீடியாவில் எழுத பத்து எளிய விதிகள்

விக்கிப்பீடியா உலகின் மிகவும் வெற்றிகரமான இணைய கலைக்களஞ்சியம் ஆகும். இதன் ஆங்கிலமொழி பதிப்பு ஐந்து இலட்சத்துக்கும் மேற்பட்ட கட்டுரைகளை கொண்டுள்ளன. இதுவே அநேகமாக இதுவரை அறிந்த மிகப்பெரிய சேகரிப்பு ஆகும். மேலும் மிகவும் பரவலாக அணுகக்கூடியது. விக்கிப்பீடியாவை இணைய அணுகலுடன் எவரும் திருத்தலாம். ஆனால் அது நம்பகமான தகவலை அளிக்கிறதா? 2005 ஆம் ஆண்டில் நடத்தப்பட்ட ஆய்வில், தேர்ந்தெடுக்கப்பட்ட விக்கிப்பீடியாவின் அறிவியல் கட்டுரைகள் என்பது தொழில்முறையில் ஏற்படுத்தப்பட்ட மற்ற கலைக்களஞ்சியத்திற்கும் ஒப்பிடத்தக்கதாக உள்ளது என தெரியவந்தது. இதனால் தன்னார்வாளர்கள் வியக்கத்தக்க துல்லியமான உள்ளடக்கத்தை உருவாக்கவும், பராமரிக்கவும் முடியும் என்று தெரிவிக்கிறது.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 1: ஒரு கணக்கை பதிவு செய்யவும்

எந்தப் பார்வையாளரும் விக்கிப்பீடியாவை எளிதில் திருத்த முடியும் என்றாலும், ஒரு பயனர் கணக்கை உருவாக்குவது பல நன்மைகளை வழங்குகிறது. முதலில், இது உங்களுக்கு தனியுரிமை மற்றும் பாதுகாப்பு வசதியை வழங்குகிறது. இது எதிர்மறையாக தோன்றலாம், ஒரு புனைப் பெயரில் பதிவுசெய்துள்ளவர்களின் முகவரி உண்மையில் "அநாமதேயமாக" அதாவது புகுபதிகை செய்யாமல் திருத்துபவர்களை விட அதிகமாக வெளியில் தெரியவில்லை. அதாவது, அநாமதேயமாக விக்கிப்பீடியாவில் கட்டுரைகளை தொகுப்பவர்களின் ஐ.பி முகவரி வெளிப்படையாகத் தெரியும். நம்மில் சிலபேர் தங்களது உண்மைத் தகவல்களை விக்கியின் கணக்குகளோடு இணைத்திருக்கின்றனர். நீங்கள் விக்கிப்பீடியாவில் புனைப்பெயரைத் தவிர்த்துவிட்டு உங்களது சொந்த பெயரில் பங்களிக்கத் துவங்கினால் பின்வருவனவற்றையும் கருத்தில்கொள்ளவும், உங்கள் முழு தொகுப்புகளின் வரலாறும் எதிர்காலத்தில் ஆர்வமுள்ள வலை தேடுவோர்களுக்கு (சக ஊழியர்கள், மாணவர்கள் அல்லது முதலாளிகள் உட்பட) காலவரையின்றி ஆய்வுக்கு திறந்துவிடப்படும். கல்வி வட்டாரங்களில் இருப்பது போல, ஒரு நல்ல நற்பெயர் உங்கள் விக்கியின் வாழ்க்கைக்கும் உதவுகிறது. பயனர் கணக்கு மூலம் புகுபதிகை செய்பவர்கள் நல்ல பதிவுகள் மற்றும் திருத்தங்களின் தொகுப்புகளை உருவாக்க முடியும். மேலும் நீங்கள் நிலையான, மரியாதைக்குரிய அடையாளமாக இருந்தால், மற்றவர்களுடன் தொடர்புகொள்வது மற்றும் ஒத்துழைப்பினை பெறுவது எளிதாகிறது. கடைசியாக, ஒரு பதிவு செய்யப்பட்ட கணக்கின் வழியே புகுபதிகை செய்வதன் மூலம், இங்கு நீங்கள் முன்பே திருத்திய கட்டுரைகளை கண்காணிப்பதற்கான "கவனிப்பு பட்டியல்" உள்ளிட்ட மேம்பட்ட தொகுத்தல் அம்சங்களை அணுகலாம்.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 2: ஐந்து தூண்களை அறிக

"ஐந்து தூண்கள்" என்று அழைக்கப்படும் சில பரந்த கொள்கைகள் உள்ளன; அதனை விக்கிப்பீடியாவிற்கு பங்களிப்பு செய்யும் போது அனைத்து ஆசிரியர்களும் கடைப்பிடிக்க வேண்டும். விஞ்ஞானிகள் அல்லது அறிஞர்கள் மிக முக்கியமாக தெரிந்துகொள்ளவேண்டியது, விக்கிப்பீடியா என்பது முதல் சிந்தனை அல்லது ஆராய்ச்சியினை வெளியிடும் இடம் அல்ல என்பதுதான். அதே சமயத்தில், உங்களின் தனிப்பட்ட கோட்பாட்டை மேம்படுத்துவதற்கோ அல்லது வெளியிடப்படாத/அங்கீகரிக்கப்படாத முடிவுகளைப் பகிர்ந்து கொள்வதற்கான பொருத்தமான இடமும் இதுவல்ல. விக்கீப்பிடியா உங்களது தனிப்பட்ட கோட்பாடுகளை விவாதிக்கும் மேடையோ அல்லது சர்ச்சைக்குரிய கருத்துகளை விவாதிக்கும் தளமோ அல்ல. இந்த அடிப்படையில் ஆசிரியர் தலையங்கம் போன்ற கட்டுரைகளை எழுத துணைபுரியும் வலைப்பதிவு போன்ற புதிய ஊடகங்களிலிருந்து விக்கிப்பீடியாவானது முற்றிலும் வேறுபடுகிறது. விக்கிப்பீடியாவில் பங்களிப்பு செய்வது என்பது அறிவியலின் மீது உங்களுக்கு இருக்கும் உண்மையான ஈடுபாட்டை காட்டுகிறது. ஆனால் இங்கும் கருத்து வேறுபாடுகள் குறிப்பாக உரையாடல் பக்கங்களில் *கட்டுரைகளை எப்படி மேம்படுத்துவது* போன்ற தருணங்களில் விவாதங்கள் தவிர்க்க முடியாமல் எழும். கருத்துவேறுபாடு இருப்பினும் பிற ஆசிரியர்களை ஒத்துழைப்பாளர்களாக கருதுங்கள், அவர்களிடம் மரியாதையாகவும், கண்ணியமாகவும் நடந்துகொள்ளுங்கள். நீங்கள் விக்கிப்பிடியாவில் குறிப்பாக விவாதங்களின் பொழுது மன அழுத்தமாக இருப்பதை உணர்ந்தால் விடுபதிகை செய்து சிறிது நேரத்திற்கு பிறகு வரவும். ஏனென்றால் மற்ற அறிவியல் நிறுவனங்களை போன்று கட்டுரைகளை எழுதுவதற்கு விக்கிப்பிடியாவில் காலநிர்ணயம் எதுவும் கிடையாது.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 3: துணிவோடு, ஆனால் பொறுப்போடு இருங்கள்

எந்த விக்கிப்பீடியாவின் வளர்ச்சிக்கும் பங்களிப்பு தேவைப்படுகிறது. இன்று விக்கிப்பீடியாவின் அளவு ஒப்பிடமுடியாதபொழுதும், அதன் நீடித்த வெற்றிக்கு பல்லாயிரக்கணக்கான தன்னார்வாளர்களின் பங்களிப்பையே சார்ந்திருக்கிறது. எனவே, விக்கிப்பீடியா அதன் அனைத்துப் பயனர்களும் துணிவோடு இருக்க வேண்டுமென அறிவுறுத்துகிறது: நீங்கள் ஒரு பிழையைப் பார்த்தவுடன் அதனை சரிசெய்யவும். நீங்கள் ஒரு கட்டுரையை மேம்படுத்த முடியும் என்றால், தயவுசெய்து அவ்வாறு செய்யுங்கள். இருப்பினும், பொறுப்பற்ற தன்மையிலிருந்து துணிவினை வேறுபடுத்துவது முக்கியம். சிறியதாகத் தொடங்குங்கள்: முதன் முயற்சியிலேயே பயன்பாட்டிலிருக்கும் அறிவியலின் வரலாறு போன்றதொரு பெரிய கட்டுரைகளை முழுவதுமாக எழுதும் முன்பு, அதுபோன்ற பெரிய கட்டுரைகளின் பத்திகளில் *தேவைப்படும் மாற்றங்களை* ஏற்படுத்த பழகிக்கொள்ளவும். பின்பு சிறிய கட்டுரைகளைத் தொடங்குங்கள்; புதிய பயனர்களுக்கு விக்கிப்பீடியாவில் பங்களிக்க தயக்கமிருக்கலாம், தாங்கள் தவறுகள் இழைக்கலாம் என்ற பயமிருக்கும் அது தேவை அற்றது. நீங்கள் முதல் கட்டுரையை எழுதும்பொழுது நடக்கவிருக்கும் மோசமான நிகழ்வென்பது, உங்களது கட்டுரை *சீர்திருத்தத்திற்குட்பட்டது* என அனுபவம் வாய்ந்தவிக்கிப்பீடியர்களால் கருதப்பட்டால் திருப்பி பெறப்படும். அவ்வாறு நேரிடின் அனுபவம் வாய்ந்த விக்கீப்பிடியர்களின் பேச்சுப்பக்கத்திலோ அல்லது ஆலமரத்தடி போன்ற ஒத்தாசை பக்கங்களிலோ ஆலோசனைகளை பெற்று, இந்த படிப்பினையை நேர்மறையாக எடுத்துக்கொண்டு முன்னேறிச்செல்லவும்.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 4: உங்கள் பார்வையாளர்களை அறியுங்கள்

விக்கிப்பீடியா முக்கியமாக நிபுணர்களை இலக்காகக் கொள்ளவில்லை; ஆகையால், கட்டுரைகளில் தொழில்நுட்ப விவரங்களின் நிலை சாமன்யர்களாலும் புரிந்துகொள்ளக்கூடிய சமநிலையில் இருக்க வேண்டும். அறிவியல் உள்ளடக்கம் கொண்ட கட்டுரையில் பங்களிக்கும் போது, நீங்கள் கற்பனை செய்துகொள்ளுங்கள் - ஒரு உயர்நிலைப் பள்ளி பார்வையாளரும் புரிந்துகொள்ளக்கூடிய வகையில் விரிவாக எழுத வேண்டும் என்று. எனவே இது சிக்கலான கருத்துக்களை எளிதாக அனைவராலும் அணுகக்கூடிய, ஒப்புதல் அளிக்கக்கூடிய முறையில் விளக்கும் வகையில் எழுதுவதென்பது சவாலானதாக இருக்கும். ஆனால் அந்த விடாமுயற்சிக்கு மதிப்புள்ளது. அடுத்தமுறை நீங்கள் கையெழுத்துப் பிரதியை எழுதும்போது அல்லது இளங்கலை வகுப்புக்கு கற்பிக்கும்பொழுது அதன் நன்மைகளை அறுவடை செய்வீர்கள்.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 5: பதிப்புரிமையை மீறாதீர்கள்

விக்கிப்பீடியாவின் அனைத்து உள்ளடக்கமும் அனைவராலும் இலவசமாக பயன்படுத்தக்கூடிய வகையில் திறந்த கட்டற்ற உரிமையின் கீழ் உள்ளது. இதன் விளைவாக, பதிப்புரிமை கட்டுப்பாட்டின் கீழுள்ள இலவசமற்ற உள்ளடக்கத்தை அது ஏற்காது. விஞ்ஞான பொது நூலகங்களிலுள்ள திறந்த அணுகல் உரிமமுள்ள சில பத்திரிகைகள் விக்கிபீடியாவின் பயன்பாட்டுக்கு பொருத்தமாக இருந்தால், அவற்றைப் பயன்படுத்தலாம். ஆனால் நீங்கள் சமீபத்தில் படித்த ஆய்வுக்கட்டுரைகளின் பத்திகளையோ, புள்ளிவிவரங்களையோ நகல் எடுக்கவேண்டாம், இது பதிப்புரிமைக்கு எதிரானது என்று அடையாளமிடப்பட்டு உடனடியாக நீக்கப்படலாம். மாறாக உங்கள் சொந்த ஆய்வுக்கட்டுரைகளை வீக்கிப்பிடியா பயன்படுத்த அனுமதிக்கலாம், ஆனாலும் நீங்கள் மீண்டும் அதனை திரும்பபெற நினைத்தால் அது சிக்கலானது, நேரவிரயமும் கூட. எனவே உங்கள் கட்டுரைகளை எளிமையான மொழியில் மாற்றியமைப்பது அல்லது அதை இன்னும் எளிதாக அணுகும் உருவத்தை செய்வது பெரும்பாலும் சிறந்தது. இது விக்கிப்பீடியாவின் நிபுணத்துவம் இல்லாத வாசகர்களுக்காக மிகவும் பொருத்தமானது என்பதை உறுதிப்படுத்துகிறது (விதி 4 ஐப் பார்க்கவும்).
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 6. மேற்கோள், மேற்கோள், மேற்கோள்

விக்கிப்பீடியாவினை சாத்தியப்படக்கூடிய மிக உயர்ந்த தரமாக பராமரிக்க, விக்கி உண்மையை ஒப்புக்கொள்வது என்ற கடுமையான உட்பிரிவுக் கொள்கையைக் கொண்டுள்ளது. விக்கிப்பீடியாவின் ஒவ்வொரு அறிக்கையையும் நம்பகமான, வெளியிடப்பட்ட மூலத்தினை (அதிகப்படியான சுய மேற்கோள்களை குறிப்பிடுவது பற்றி விதிகள் 7 மற்றும் 8 ஐ காண்க) குறிப்பிடுவதன் மூலம் இது சிறந்த முறையில் நிறுவப்பட்டுள்ளது. பெரும்பாலான விஞ்ஞானிகள்/ஆசிரியர்கள், ஒரு பரந்த இலக்கியத்தினை எளிதாக அணுகவும், அதனை அவர்களின் எழுத்தை ஆதரிக்க உள்மேற்கோள்களாகப் பயன்படுத்துவதில் அனுபவம் வாய்ந்தவர்களாக இருக்கின்றனர். எதிர்காலத்தில் மேற்கோள்கள் இல்லாத உள்ளடக்கம் எந்த நேரத்திலும் விக்கிப்பீடியாவில் இருந்து *சரிபார்க்கப்படாத உள்ளடக்கமாக* கருதப்பட்டு அகற்றப்படலாம் என்பதால், சவால் செய்யப்படக்கூடிய நிலையிலிருக்கும் ஒவ்வொரு அறிக்கையுடனும் ஆதரவு மேற்கோள்களை வழங்குவது அவசியமாகிறது. முடிந்தவரை இரண்டாம் நிலை ஆதாரங்களுக்கு(மதிப்புரைகள் அல்லது புத்தக அத்தியாயங்கள் போன்றவை) முக்கியத்துவம் கொடுங்கள்.விக்கிபீடியாவின் இந்த அணுகுமுறை, நிபுணத்துவம் வாய்ந்த தகவலை தேடுபவர்களுக்கு ஒரு சிறந்த நுழைவு புள்ளி ஆகும். உங்கள் மேற்கோள்கள் (நம்பகமான, இலவசமாக அணுகக்கூடிய ஆன்லைன் ஆதாரங்கள் உதாரணமாக உயிரியல் தரவுத்தளங்கள் அல்லது திறந்த அணுகல் பத்திரிகைகளின்) நேரடி மீத்தொடுப்புக்களை (ஹைப்பர்லிங்) ஈடுவதன் மூலம், பிற ஆசிரியர்கள் உங்கள் உள்ளடக்கத்தை விரைவாக சரிபார்க்க முடியும், மேலும் வாசகர்களுக்கு அதிக விவரங்களைக் கூறும் அதிகாரப்பூர்வ ஆதாரங்களை உடனடியாக அணுகுவதும் எளிதாகிறது.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 7. சுய விளம்பரத்தை தவிர்க்கவும்

பலர் தங்களைப் பற்றி தாங்களாகவே விக்கிபீடியாவில் கட்டுரைகளை எழுத அல்லது தொகுக்க ஆசைப்படுகிறார்கள். அந்த முயற்சிகளை ஆரம்பத்திலே நிராகரிக்கவும். உங்களைப் பற்றிய சுயதகவல்கள் ஒரு கலைக்களஞ்சியத்தில் சேர்ப்பதற்கு போதுமானதாக இருந்தால், இறுதியில் வேறு யாராவது உங்களைப் பற்றி ஒரு கட்டுரையை எழுதுவார்கள்.ஒரு தனிப்பட்ட இணையப் பக்கத்தைப் போலல்லாமல், விக்கிபீடியாவிலுள்ள உங்கள் சுயவிவரம் உங்களால் கட்டுப்படுத்த இயலாது என்பதை நினைவில்கொள்ளவும். மேலும் உங்களைப் பற்றியுள்ள கட்டுரையை நீங்கள் விளம்பர படுத்தமுடியாது, ஆயினும் அந்தக் கட்டுரையில் ஏதேனும் தகவல்பிழை இருந்தால், விக்கிப்பீடியாவின் விதிகளை மீறாமல், அந்த கட்டுரையின் உரையாடல் பகுதியில் குறிப்பிடுவதன் மூலம் மற்ற ஆசிரியர்களால் திருத்த வழிசெய்யலாம். கட்டுரைகளில் உங்கள் வழிகாட்டிகள், சகாக்கள், போட்டியாளர்கள், கண்டுபிடிப்புகள், குடும்பம், நண்பர்கள் அல்லது திட்டங்களைப் பற்றி எழுதுவதற்கு முன்பு இருமுறை யோசிக்கவும். அது உங்களை கருத்துவேற்றுமகளிலோ அல்லது தற்செயலான சார்பு நிலையை நோக்கித் தள்ளுகிறது. மேலும் எந்த கட்டுரைகளையாவது தொகுக்கும்பொழுது நீங்கள் தனிப்பட்ட ஆர்வம் அல்லது நிதி சார்ந்த பயன் பெறுவதாக இருந்தால், உரையாடல் பக்கத்தில் மற்ற ஆசிரியர்களின் ஆலோசனைகளையும் பெற்று பதிவிடுக.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 8. உங்கள் நிபுணத்துவத்தைப் பகிர்ந்து கொள்ளுங்கள், ஆனால் அதிகாரமாக வாதிடாதீர்கள்

நீங்கள் நிபுணத்துவம் கொண்ட ஒரு விஷயத்தைப் பற்றி எழுதுவதில் கருத்துவேற்றுமை ஏற்பட வாய்ப்பு இல்லை, உண்மையில், நீங்கள்தான் விக்கிப்பீடியாவிற்கு மிகவும் திறம்பட பங்களிக்க முடியும். விக்கிபீடியாவின் இணை நிறுவனர் ஜிம்மி வேல்ஸ், "நிபுணர்கள் சிக்கலான கூறுகளை நம்பத்தகுந்த வகையில் குறிப்பிடும்" திறமை கொண்டிருப்பதாக கூறினார். இதன் மூலமே கட்டுரைகளின் தரமானது கணிசமாக மேம்படுகிறது. நீங்கள்
நிபுணத்துவம் பெற்ற பகுதியில் கட்டுரைகளை எழுதும்பொழுது மேற்கோள்கள் காட்டுவதற்கு, *கவனிக்கதக்க* பத்திரிக்கையில் நீங்கள் எழுதிய பத்திகளை மேற்கோள் ஈடலாம் (ஆயினும் விதி 7ஐக் கவனிக்கவும்). இருப்பினும் நீங்கள் தகுந்த ஆதாரம் இல்லாத மேற்கொள்களை கட்டுரைகளில் பயன்படுத்தாதீர்கள். நீங்கள் நிபுணத்துவம் பெற்றத் துறையில் தகுந்த ஆதாரமில்லாத கட்டுரைப் பத்திகள் சாமன்யர்களாலான பயனர்களால் கூட கேள்விக்குட்படுத்த முடியும். இது நிபுணர்களுக்கு எரிச்சலைத் தரக்கூடும், ஆனால் இந்த கொள்கையானது விக்கிப்பீடியாவானது கல்வி மேல் வைத்திருக்கும் அதிகப்படியான அக்கறையை குறிக்கிறது. இத்தகைய சந்தர்ப்பங்களில், நீங்கள் யார், உங்கள் தகுதிகள் அல்லது உங்கள் சொந்த வாழ்வில் நீங்கள் எதை அடைந்தீர்கள் என்பதைக் கருத்தில்கொள்ளமால் விக்கிபீடியாவிற்கு நீங்கள் அளித்த பங்களிப்புகளால் மட்டுமே நீங்கள் மதிப்பீடு செய்யப்படுவீர்கள் என்பதை நினைவில் கொள்ளுங்கள். உங்கள் நிபுணத்துவ அறிவானது நீங்கள் நடுநிலையில் எழுதவும், நம்பகமான, சுயாதீனமான ஆதாரங்களை உருவாக்கவும் ஒரு கருத்தை ஆதரிக்கவுமே உங்களுக்கு உதவுகிறது. கட்டுரைகளில் பங்களிக்கும் பொழுது தகுந்த சரிபார்ப்பை வழங்காவிட்டால், உங்கள் பங்களிப்புகளை நீங்கள் எத்தனை பட்டங்கள் வைத்திருந்தாலும் சரி, சவால் விடுவார்கள்.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 9. நடுநிலையாக மற்றும் தகுந்த கருத்துக்களோடு எழுதவும்

விக்கிப்பீடியாவில் உள்ள அனைத்து கட்டுரைகளின் தொனி மற்றும் உள்ளடக்கமானது பாரபட்சமற்றதாக இருக்க வேண்டும். கட்டுரைகளை எழுதும்பொழுது உண்மைகளை அல்லது பொதுவான கருத்துக்களைத் தெரிவியுங்கள், ஒருபொழுதும் உங்கள் தனிப்பட்ட கருத்துக்களை உண்மை போன்று எழுதாதீர்கள். விக்கிப்பீடியாவில் புதுப் பயனர்கள் சர்ச்சையைத் தோற்றுவிக்கும் கட்டுரைகளை எளிதில் எழுதுகிறார்கள், ஆரம்பநிலையில் விக்கிப்பீடியாவின் கொள்கைகளை (விதி 3 ஐப் பார்க்கவும்) நன்கு அறியும் வரையில் இதுபோன்ற கட்டுரைகளை எழுதுவதை தவிர்த்துவிட்டு நடுநிலையான கட்டுரைகளை எழுதவும்.
# விக்கிப்பீடியா:விக்கிப்பீடியாவில் எழுத பத்து எளிய விதிகள்

### விதி 10. உதவி கேட்கவும்

அனுபவமற்ற புது பயனர்களுக்கு விக்கிப்பீடியா குழப்பமான இடமே. மார்க் அப் மொழிநிரலை கற்றுக்கொள்ளவும். நீங்கள் சிறப்பு டெம்ப்ளேட்டை பயன்படுத்தி உதவியை நாடலாம், விரைவில் அனுபவம் வாய்ந்த விக்கிப்பீடியர்கள் உங்கள் பேச்சுப்பக்கத்தில் நேரிடையாக உதவுவர்.
# டோகுமெய் சென்டாய் கோ-பஸ்டர்ஸ்

(தமிழ்ப்பொருள்: சிறப்புப்பணிகள் அணி உளவுவீரர்கள்) என்பது 36வது சூப்பர் சென்டாய் தொடர் ஆகும். பிப்ரவரி 26, 2012 அன்று தொடங்கப்பட்ட இத்தொடர் உளவு மற்றும் சைபர் தொழில்நுட்பத்தை அடிப்படையாகக் கொண்டது. இத்தொடரைத் தழுவி எடுக்கப்பட்ட *பவர் ரேஞ்சர்ஸ் பீஸ்ட் மார்பர்ஸ்* என்ற தொடர் நிக்கலோடியன் தொலைக்காட்சியில் 2019ம் ஆண்டு முதல் ஒளிபரப்பாகவுள்ளது.
# டோகுமெய் சென்டாய் கோ-பஸ்டர்ஸ்

## கதைச்சுருக்கம்

நாட்காட்டியில் பதின்மூன்று வருடங்களுக்கு முன்பு எனிட்ரான் என்ற ஆற்றல் மூலத்தை கட்டுப்படுத்தி வந்த ஒரு கணினியை மெசியா என்ற தீய வைரஸ் பாதித்தது. அதனால் ஆற்றல் மேலாண்மை மையத்தில் நடந்த விபத்தில் இருந்து மூன்று குழந்தைகள் உயிர்பிழைத்தனர். அதன்மூலம் அவர்கள் வலிமை பெற்று உளவு வீரர்களாக மாறினர். அந்த மெசியா மனித குலத்தைக் கட்டுப்படுத்தவும் இயந்திர உலகை உருவாக்கவும் விரும்பினான். பிறகு விஞ்ஞானிகள் தங்கள் உயிரைத் தியாகம் செய்து மெசியாவை வேறு உலகில் அடைத்து விட்டனர். இப்போது புதிய பொது யுக வருடம் 2012ல் என்டர் என்ற ஒருவன் வாக்லாஸ் என்ற தீய அணியை வழிநடத்தி தன் தலைவன் மெசியாவை விடுவிக்க முயல்கிறான். அந்த அணியிடம் இருந்து உலகைக் காக்க உளவு வீரர்கள் அணி போராடுகிறது. இறுதியாக அவர்கள் போராடி என்டரை அழிக்கின்றனர்.
# டோகுமெய் சென்டாய் கோ-பஸ்டர்ஸ்

## கதாபாத்திரங்கள்

### உளவுவீரர்கள் அணி

- ஹிரோமு சக்குராடா- ரெட் பஸ்டர்
- ரியூஜி இவாசாகி- ப்ளூ பஸ்டர்
- யோகோ உஸாமி- யெல்லோ பஸ்டர்
- மசாடோ ஜின்- பீட் பஸ்டர்
- பீட் ஜே. ஸ்டாக்- ஸ்டாக் பஸ்டர், வண்டு ரோபோ, மசாடோவின் ரோபோ
- சீடா நிக்- சிறுத்தை ரோபோ, ஹிரோமுவின் ரோபோ
- கோரிசாகி பனானா- கொரில்லா ரோபோ, ரியூஜியின் ரோபோ
- உசாடா லெட்டியூஸ்- முயல் ரோபோ, யோகோவின் ரோபோ
# டோகுமெய் சென்டாய் கோ-பஸ்டர்ஸ்

## கதாபாத்திரங்கள்

### வாக்லாஸ் அணி

- மெசியா- தலைவன்
- என்டர்- மெசியா உருவாக்கிய அவதாரம்
- எஸ்கேப்- மெசியா உருவாக்கிய அவதாரம்
- பக்லர்கள்- வீரர்கள்
- மெடலாய்டுகள்- அரக்கர்கள்
- மெகாசோர்டுகள்- மிகப்பெரிய ரோபோக்கள்
# மஹோ சென்டாய் மஜிரேஞ்சர்

**மஹோ சென்டாய் மஜிரேஞ்சர்** (தமிழ்:மாய அணி மாயவீரர்கள்) என்பது 29வது சூப்பர் சென்டாய் தொலைக்காட்சித் தொடர் ஆகும். இது மாயத்தை அடிப்படையாகக் கொண்டது. இதைத் தழுவி அமெரிக்காவில் பவர் ரேஞ்சர்ஸ் மிஸ்டிக் ஃபோர்ஸ் என்ற தொடர் எடுக்கப்பட்டது.
# மஹோ சென்டாய் மஜிரேஞ்சர்

## கதைச்சுருக்கம்

முற்காலத்தில் தூய சொர்க்க உலகம் *மஜிடோபியா* மற்றும் இருள் பாதாள உலகம் *இன்ஃபெரிஷியா* ஆகிய இரு அணிகளின் இடையே போர் நிகழ்ந்தது. அந்தப் போரின் முடிவில் *இன்ஃபெரிஷியா* அணியினர் பாதாள உலகில் அடைக்கப்பட்டனர். 15 வருடங்களுக்குப் பிறகு *இன்ஃபெரிஷியா* அணியினர் மீண்டும் எழுச்சி பெற்றனர். அவர்கள் மனிதர்களை அழிக்க தங்கள் அரக்கர்களை இருள் மாய வளையம் மூலம் பூமிக்கு அனுப்பினர். அவர்களை ஐந்து மாய சகோதரர்களும் எதிர்கொண்டு வீழ்த்துகின்றனர்.
# மஹோ சென்டாய் மஜிரேஞ்சர்

## கதாபாத்திரங்கள்

### மஜிடோபியா

- கெய் ஓசு- சிவப்பு மாய வீரர்
- சுபஸா ஓசு- மஞ்சள் மாய வீரர்
- மகிடோ ஓசு- பச்சை மாய வீரர்
- உராரா ஓசு- நீல மாய வீரர்
- ஹவுகா ஓசு- இளஞ்சிவப்பு மாய வீரர்
- ஹிகாரு- ஓளி மாய வீரர்
- மியுகி ஓசு- வெள்ளை மாய வீரர், மாயத்தாய்
- இசாமு ஓசு- நெருப்பு உல்சார்ட்
# மஹோ சென்டாய் மஜிரேஞ்சர்

## கதாபாத்திரங்கள்

### இன்ஃபெரிஷியா

- முழுமுதற் கடவுள் என்மா
- பத்து கடவுள்கள்
- உயர் தளபதிகள்
- இருள் மாய வீரன் உல்சார்ட்
- பேய் உளவாளி வங்குரியா
- சோபில்கள்
- பாதாள விலங்கு அரக்கர்கள்
# மஹோ சென்டாய் மஜிரேஞ்சர்

## பகுதிகள்

-
-
-
-
-
-
-
-
-
-
# சதுர தர்ப்பூசணி

சதுர தர்ப்பூசணி]]
கன சதுர வடிவில் வளர்க்கப்படும் தர்ப்பூசணி **சதுர தர்ப்பூசணி** என அழைக்கப்படுகிறது. சிறிய குளிர்சாதனப் பெட்டிகளின் இடவசதியை திறம்பட பயன்படுத்திக் கொள்ளும் பொருட்டு இவை உருவாக்கப்பட்டன. இத்தகைய சதுர தர்ப்பூசணிகள் ஜப்பான் நாட்டில் மிகவும் பிரபலம் ஆகும். பொதுவாக இவ்வகை கனசதுர தர்ப்பூசணிகள் விலை மிகுந்தவையாகும். இவற்றை புதுமையான உருவாக்கம் எனும் பெருமையிலேயே அதிகம் வாங்குகின்றனர். இலகுவாக வெட்டும் பொருட்டு 1978 ஆம் ஆண்டு *தோமோயுகி ஓனோ* (Tomoyuki Ono) என்பவரால் இவை முதலில் வளர்க்கப்பட்டன. இதை முதலில் தோக்கியோ நகரின் *ஸின்ஸா* காட்சியகத்தில் பார்வைக்கு வைத்திருந்தார். மேலும் அமெரிக்காவில் இதற்கு காப்புரிமையும் பெற்றிருக்கிறார். இதைத் தொடர்ந்து *இதய* வடிவ மற்றும் *பிரமிடு* வடிவ தர்ப்பூசணிகளும் புழக்கத்தில் வந்தன.
# சொர்ணமலைக் கதிரேசன் கோயில், கோவில்பட்டி

**சொர்ணமலைக் கதிரேசன் கோயில்**, தமிழ்நாடு, தூத்துக்குடி மாவட்டம், கோவில்பட்டியில் சொர்ணமலையில் அமைந்துள்ள முருகன் கோயில் ஆகும். இக்கோயிலில் ஆறடி உயர ஐம்பொன்னிலமைந்த வேல் மூலவராக உள்ளது.
# சொர்ணமலைக் கதிரேசன் கோயில், கோவில்பட்டி

## தலவரலாறு

முற்காலத்தில் கோவில்பட்டியிலிந்து இலங்கை சென்று வணிகம் செய்து வந்த வணிகப்பெருமக்கள், இலங்கையிலுள்ள கண்டி கதிர்காமமுருகன் ஆலயத்தை வழிபாடு செய்து வியாபரம் செய்ய விரும்பினர். ஆனால், இவர்கள் செல்லும் நேரமெல்லாம் இவ்வாலயத்தின் நடை சாத்தப்பட்டிருக்கும். அதனால், ஏமாற்றமடைந்த வணிகப்பெருமக்களின் மனதில் ஓர் எண்ணம் தோன்றியது. அத்திருத்தலத்திலிருந்து பிடிமண் எடுத்துவந்து, தம் நகரிலுள்ள அத்தைகொண்டான் பகுதியில் முருகப்பெருமானின் திருத்தலம் அமைக்க ஏற்பாடு செய்தனர். அப்பொழுது அங்குவந்த முனிவர் ஒருவர், ஆகம விதிகளின்படி அமைந்துள்ள இவ்வூர் மிகவும் சிறப்புவாய்ந்தது என்றும், முருகப்பெருமானின் ஆலயம் இங்குள்ள குன்றின்மேல் இருப்பதே சிறப்பு என்றும் கூறினார். அதன்படி இவ்வூரின் தென்மேற்கு மூலையில் அமைந்துள்ள சொர்ணமலையின் மீது முருகப்பெருமானை வேல் வடிவில் பிரதிஷ்டை செய்து, கோயில் கட்டி, மாணிக்க விநாயகர், தண்டாயுதபாணி, பைரவர் ஆகிய சந்நிதிகளையும் அமைத்து வழிபாடு செய்து கதிர்வேல்முருகனின் அருள்பெற்று வியாபாரத்தைப் பெருக்கி வந்தனர்.
# சொர்ணமலைக் கதிரேசன் கோயில், கோவில்பட்டி

## தலவரலாறு

### நம்பிக்கைகள்

இம்மலையில் மேற்குத் தொடர்ச்சி மலையிலிருந்து வீசும் மூலிகைக்காற்று நோய்களைத் தீர்க்கும் சிறந்த மருந்தாகிறது. திருமணம் ஆகாதவர்களும், குழந்தை இல்லாதவர்களும் முருகப்பெருமானை வழிபாடு செய்து தங்கள் வேண்டுதல்களைப் பெற்று வருகின்றனர். இவ்வூரில் உள்ள மக்கள் கதிர்வேல்முருகன், கதிரேசன், கார்த்திகேயன் என்ற பெயர்களைத் தங்கள் குழந்தைகளுக்குச் சூட்டி வருகின்றனர்.  
இக்கோயில் முருகனை தரிசித்தால் வியாபாரத்தடை நீங்கி இலாபம் பெருகும்; திருமணத்தடை நீங்கி திருமணம் நடைபெறும்; புத்திர பாக்கியம் கிட்டும்; சத்ரு தோஷம் நீங்கும்; திருஷ்டி தோஷம் நீங்கும்; சகல ஐஸ்வரியமும் கிட்டும் என மக்கள் நம்பிக்கை கொண்டு வழிபடுகின்றனர். இத்திருக்கோயிலின் மேற்குப்பக்கம், மலை அடிவாரத்தில் ஒளிர் குகை ஒன்று உள்ளது. அக்குகையில் முன்காலத்தில் முனிவர்கள் வாழ்ந்ததாகக் கூறப்படுகிறது.
# சொர்ணமலைக் கதிரேசன் கோயில், கோவில்பட்டி

## திருப்பணி

கடந்த 2006ம் ஆண்டு ரூ.40 லட்சம் மதிப்பீட்டில் திருப்பணிகள் செய்யப்பட்டு திருக்கோயில் புதுப்பிக்கப்பட்டு உள்ளது. திருக்கோயிலுக்கு பக்தர்கள் சென்றுவர படிக்கட்டுப்பாதைகள், மலை மீது வாகனங்கள் செல்ல சாலைவசதி, மின்விளக்கு வசதிகள், குடிநீர் வசதிகள் செய்யப்பட்டுள்ளது. இத்திருக்கோயில் திருப்பணி வேலைகள் நடைபெற்று, **17.03.2006**ல் பங்குனி மாதம் 3ம் தேதி அஷ்டபந்தன மகாகும்பாபிஷேகம் நடைபெற்றது.
# சொர்ணமலைக் கதிரேசன் கோயில், கோவில்பட்டி

## திருவிழாக்கள்

மாத கார்த்திகை விழாக்கள், பௌர்ணமி கிரிவலம், வைகாசி விசாகம், கந்தசஷ்டி, திருகார்த்திகை, தைப்பூசம், மாசி மகம், பங்குனி உத்திரம் ஆகிய விழாக்களும் நடைபெற்று வருகின்றன. பிரதிமாதம் பௌர்ணமிதோறும் பலஆயிரக்கணக்கான பக்தர்கள் அடிவார விநாயகர் கோவில் முன்பிருந்து மாலை 5.30 மணியளவில் கிரிவலம் தொடங்கி மலை மீது இருக்கும் கதிர்வேல் முருகனை தரிசித்து திருவருள் பெற்று வருகின்றனர்.
# சொர்ணமலைக் கதிரேசன் கோயில், கோவில்பட்டி

## திருக்கோயில் அமைப்பு

இத்திருக்கோயில் கோவில்பட்டி திருத்தலத்தின் தென்மேற்கு மூலையில் உள்ள சொர்ணமலையின் மீது அமைந்துள்ளது. இக்கோயிலில் கதிர்வேல்முருகன், விநாயகர், பைரவர், தண்டாயுதபாணி என நான்கு சந்நிதிகளும், மூன்று கோபுரங்களும், இரு சாலைக்கோபுரங்களும் உள்ளன. மேலும் பக்தர்கள் வசதிக்காக மண்டபம், தங்கும் விடுதி மற்றும் பூங்கா உள்ளன. 08-04-2017 அன்று தமிழக முதல்வர் எடப்பாடி பழனிசாமியால் அன்னதானத் திட்டம் தொடங்கி வைக்கப்பட்டது. இக்கோயிலின் முக்கிய வாயில் வடக்கு வாயில் ஆகும். கதிர்வேல் முருகன் வேல் வடிவில் கிழக்கு நோக்கி அருள்பாலிக்கிறார்.
# சொர்ணமலைக் கதிரேசன் கோயில், கோவில்பட்டி

## அமைவிடமும் வசதிகளும்

காசி – கன்னியாகுமரி தேசிய நெடுஞ்சாலையில் கோவில்பட்டி பிரிவில் 0.5 கி.மீ தூரத்தில் மதுரையிலிருந்து 100 கி.மீ தொலைவிலும், திருநெல்வேலியிலிருந்து 60 கி.மீ தொலைவிலும் தூத்துக்குடியிலிருந்து 60 கி.மீ. தொலைவிலும், இக்கோயில் மலை மேல் அமைந்துள்ளது.  
:திறந்திருக்கும் நேரம்:
::காலை 6.30 மணி முதல் பகல் 11.30 மணி வரை
::மாலை 4.30 மணி முதல் பகல் 8.30 மணி வரை  
பயணிகள் வசதிக்காக திருநெல்வேலிக்குச் செல்லும் தேசிய நெடுஞ்சாலையிலிருந்து இணைப்புச் சாலை, தங்கும் மண்டபம், குளியல் அறைகள், பூங்கா மற்றும் மின்விளக்குகள் வசதி செய்யப்பட்டுள்ளது.
# சொர்ணமலைக் கதிரேசன் கோயில், கோவில்பட்டி

## நிர்வாகம்

இக்கோயில் தமிழக அரசு இந்து சமய அறநிலையத்துறை நிர்வாகத்தில் இருந்து வருகிறது. கோவில்பட்டி செண்பகவல்லி அம்பாள் உடனுறை அருள்மிகு பூவனநாதசுவாமி கோயில் செயல்அலுவலரால் இக்கோயிலும் நிர்வகிக்கப்பட்டு வருகிறது.
# போயிட்டு வாங்க சார் (நூல்)

**குட்பை, மிஸ்டர். சிப்ஸ்**, என்பது பள்ளி ஆசிரியரான சிப்பிங்கின் வாழ்க்கையைப் பற்றிய ஆங்கிலப் புதினமாகும். இதை ஆங்கில எழுத்தாளர் ஜேம்ஸ் ஹில்டன் எழுதினார். இது 1934 அக்டோபரில் ஹோட்டர் & ஸ்டோட்டனால் முதலில் வெளியிட்டப்பட்டது. இந்த புதினத்தைத் தழுவி இரண்டு திரைப்படங்களும், இரண்டு தொலைக்காட்சி நிகழ்ச்சிகளும் எடுக்கப்பட்டுள்ளன .
# போயிட்டு வாங்க சார் (நூல்)

## தமிழ் மொழிபெயர்ப்பு

இப்பதினம் தமிழில் **போயிட்டு வாங்க சார்** என்ற பெயரில் ச. மாடசாமியால் மொழிபெயர்க்கப்பட்டுள்ளது.**போயிட்டு வாங்க சார்** ஒரு மொழிபெயர்ப்பு நூல் அல்ல, ”குட்பை மிஸ்டர் சிப்ஸ்” வாசித்த அனுபவமே ஆகும் என நூலில் மொழிபெயர்ப்பு ஆசிரியர் குறிப்பிடுகிறார்.
# போயிட்டு வாங்க சார் (நூல்)

## நூல் சுருக்கம்

இக்கதையின் நாயகனாக வருபவர் இங்கிலாந்தில் உள்ள ஒரு பள்ளியின் ஆசிரியர். பெயர் சிப்ஸ். முழுப் பெயர் சிப்பிங். ஓய்வுபெற்ற பின் தனது பணி அனுபவங்களை இந்நூலில் பகிர்ந்துள்ளார். ஆசிரியர் மாணவர் உறவு எப்படி இருக்க வேண்டும் என உணர்த்தியுள்ளார்.
# வளையபுரோப்பனால்

**வளையபுரோப்பனால்** *(Cyclopropanol)* என்பது C<sub>3</sub>H<sub>6</sub>O. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். சைக்ளோபுரோப்பனால் என்ற பெயராலும் இச்சேர்மம் அழைக்கப்படுகிறது. இச்சேர்மத்தில் வளைய புரோப்பைல் தொகுதி ஒன்றுடன் ஓர் ஐதராக்சில் குழு இணைக்கப்பட்டுள்ளது.
மூன்று வளையங்களைக் கொண்டிருப்பதால் இச்சேர்மம் நிலைத்தன்மையற்றதாக உள்ளது. மேலும், வளையத்தை திறக்கும் வினைகளுக்கு எளிதாக உட்படுகிறது. மறுசீரமைப்பு வினைகளில் பங்கேற்பதற்கு வளையபுரோப்பனால் மிகவும் பின்தங்கி, கட்டமைப்பு மாற்றீய வினைக்கு உள்ளாகி புரோப்பனால் சேர்மத்தைக் கொடுக்கிறது . செயற்கை முறைகளுக்கு இப்பண்பு பெரிதும் உதவுகிறது. புரோப்பனாலின் ஓரினயீனோலேட்டுக்கான சிந்தோனாக வளையபுரோப்பனாலை பயன்படுத்த இயலும். எசுத்தர், சல்பேட்டு மற்றும் அமீன் இணைப்புகளுடன் ஒரு வளைய புரோப்பைலை அறிமுகப்படுத்தும் பயனுள்ள வினையாக்கியாகவும் வளையபுரோப்பனால் பயன்படுத்தப்படுகிறது. இதன் விளைவாக உருவாகும் சைக்ளோபுரோப்பைலுடன் கூடிய சேர்மங்கள் திறனுள்ள வைரசு எதிர்ப்பு மருந்துகளாகவும் , புரதக் கடத்திகளை பண்பேற்றவும் பயன்படுகின்றன .
# அதிர்ஷ்டம் தந்த அனுபவங்கள் (நூல்)

**அதிர்ஷ்டம் தந்த அனுபவங்கள்** (*ATHIRSTAM THANTHA ANUPAVANKAL*) என்ற நூல் எழுத்தாளர், நடிகர், பத்திரிக்கை ஆசிரியர் மற்றும் வழக்கறிஞர் என பன்முகங்கள் கொண்ட சோ ராமசாமி எழுதியதாகும். அல்லயன்சு பதிப்பகம் நூலை வெளியிட்டது. நாடகம் - சினிமா - அரசியல் - பத்திரிகை போன்ற பல துறைகளில் இவர் பெற்ற அசாதாரண அனுபவங்கள், சுவையான வினோதமான நிகழ்ச்சிகள் புத்தகத்தில் இடம்பெற்றுள்ளன.
# அதிர்ஷ்டம் தந்த அனுபவங்கள் (நூல்)

## நூலில் இடம்பிடித்த பிரபலங்கள்

இப்புத்தகத்தில் இந்திராகாந்தி, எம். ஜி. ராமச்சந்திரன், மு. கருணாநிதி, ஜெ. ஜெயலலிதா, ரஜினிகாந்த், வாஜ்பாய், அத்வானி, மொராஜி தேசாய், ராஜீவ் காந்தி, ஜீ.கே.மூப்பானார், ராஜாஜி, சிவாஜி கணேசன், அண்ணாதுரை, கண்ணதாசன், ப. சிதம்பரம், வை. கோபால்சாமி, சுப்பிரமணியம் சுவாமி, பக்தவச்சலம், பாலச்சந்தர், ஓ.வி.அளகேசன், எம்.எஸ்.விஸ்வநாதன், ஜெயபிரகாஷ் நாராயணன், ராம்நாத் கோயங்கா, சந்திரசேகர், சஞ்சீவ ரெட்டி, சரண் சிங், ராஜ்நாராயணன், சஞ்சய் காந்தி, இரா.செழியன், ஆச்சார்ய கிருபளானி, ஜெகஜீவன்ராம், மதுதண்டவதே, பாலா சாஹேப் தேவரஸ், என்.டி.ராமாராவ், சந்திரபாவு நாயுடு, எஸ்.டி.சர்மா, ஜார்ஜ் ஃபெர்னானண்டஸ், வி.எம்.ஜானகி, ஜெயவர்தன, அமிர்தலிங்கம், என பெரும் எண்ணிக்கையிலான பிரபலங்களுடன் நூலாசிரியருக்கு ஏற்பட்ட சுவாரசியமான அனுபவங்கள் நூலில் கட்டுரைகளாக்கப்பட்டுள்ளன.
# வெளிச்சம் தொலைக்காட்சி

**வெளிச்சம் தொலைக்காட்சி** (*Velicham TV*) என்பது இந்தியாவின் தமிழ்நாடு, சென்னையை மையமாகக் கொண்ட தமிழ் தொலைக்காட்சி அலைவரிசையாகும். இது 14 ஏப்ரல் 2016 அன்று தொடங்கப்பட்டது. தொடக்க விழாவில் தேசிய முற்போக்கு திராவிட கழகத் தலைவர் விஜயகாந்த், மறுமலர்ச்சி திராவிட முன்னேற்றக் கழகப் பொதுச் செயலாளர் வைகோ, இந்தியப் பொதுவுடைமைக் கட்சித் தலைவர்கள் முத்தரசன், ராமகிருஷ்ணன் உள்ளிட்டோர் கலந்துகொண்டனர்.
# வெளிச்சம் தொலைக்காட்சி

## மேலாண்மை

வெளிச்சம் தொலைக்காட்சியினை வெளிச்சம் தொலைக்காட்சி கட்டமைப்பு நிர்வகிக்கிறது. இதன் நிர்வாக இயக்குநர் விடுதலைச் சிறுத்தைகள் கட்சித் தலைவர் தொல். திருமாவளவன்.
# தொனிக் கோட்பாடு

**தொனிக் கோட்பாடு** (*dhvani theory*) என்பது ஆனந்தவர்த்தனர் (அண். கிபி 820–890) உருவாக்கிய ஒரு ஒலிக் கோட்பாடாகும். பல்வேறுபட்ட உணர்ச்சிக் குறிப்புகளைத் தரும் ஒலிக்கு தொனி என்று பெயர். இந்தத் தொனியை இலக்கியக் கோட்பாடாக ஆனந்தவர்த்தனர் உருவாக்கினார்.  
"புலவர் ஒருவர் பாடலை எழுதும் போது, அவர் பல்வேறு உணர்ச்சிக் குறிப்புகளை உருவாக்குகிறார். அப்பாடலை உணர்வதற்குப் படிப்பவரும் அதே *அலைநீளத்தில்* அதனைப் படிக்க வேண்டும்" என ஆனந்தவர்த்தனர் கூறினார்.
# தொனிக் கோட்பாடு

## தொனிப் பொருள் இலக்கியங்கள்

1. இராமாயண, மகாபாரத இதிகாசங்கள்
1. சிலப்பதிகாரம்
1. மணிமேகலை
1. கம்பராமாயணம்
1. பாஞ்சாலி சபதம்
# பூஞ்சையியல்

இனப்பெருக்கக் கட்டமைப்பு]]  
**பூஞ்சையியல்** *(Mycology)* என்பது பூஞ்சைகளைப் பற்றி விளக்கும் உயிரியலின் ஒரு பிரிவாகும். பூஞ்சைகளின் மரபியல், உயிர்வேதியியல், நச்சுத்தன்மை, மனிதர்களுக்கான இவற்றின் பயன்கள், தீங்குகள் உட்பட்ட பண்புக்கூறுகள் அனைத்தும் இப்பிரிவில் ஆராயப்படுகின்றன. இத்துறையில் நிபுணத்துவம் பெற்றவர் பூஞ்சையியல் அறிஞர் எனப்படுகின்றார்.  
பூஞ்சையியல் என்ற துறையிலிருந்து தாவர நோயியல் என்ற ஒரு உயிரியல் துறை உருவானது. தாவர நோய்களையும் அவற்றைக் கட்டுபடுத்துகின்ற நுறைகளையும் விளக்குகின்ற அறிவியல் துறைக்கு தாவர நோயியல் என்று பெயராகும். இரண்டு துறைகளும் ஒன்றுடன் ஒன்று நெருக்கமான தொடர்புடையனவாக இருக்கின்றன. ஏனெனில், தாவரங்களுக்கு பாதிப்பை உண்டாக்கும் பெரும்பாலான நோய்க்கிருமிகள் பூஞ்சைகளாக இருக்கின்றன.
பரிணாம வளர்ச்சியில் பூஞ்சைகள் தாவரங்களைக் காட்டிலும் விலங்குகளுடன் மிக நெருக்கமான தொடர்புடையனவாக இருந்தாலும், வரலாற்றில் பூஞ்சையியல் தாவரவியலின் ஒரு பகுதியாகவே கருதப்பட்டது. சில பத்தாண்டுகளுக்கு முன்பு கூட இது அங்கீகரிக்கப்படவில்லை. எலியாசு மக்னசு பிரைசு, கிறிசுடியன் என்றிக் பெர்சூன், அன்டன் டி பாரி, இலூயிசு டேவிட் வொன் சுவின்டிட்சு உள்ளிட்ட முன்னோடி பூஞ்சையியல் அறிஞர்களாக கருதப்படுகின்றனர்.  
நச்சுகள், நுண்ணுயிர் எதிர்ப்பிகள், மற்றும் இரண்டாம் நிலை வளர்சிதைப் பொருட்களை பல பூஞ்சைகள் உற்பத்தி செய்கின்றன. உதாரணமாக, உலகளாவிய இனமாக விளங்கும் பியூசரியம் என்ற காளான் இழை பூஞ்சையைப் பற்றியும், மனிதர்களிடத்தில் ஏற்படுத்தும் அபாயகரமான திடீர் தாக்குதலுடன் சம்பந்தப்பட்ட அவற்றின் நச்சுத்தன்மை பற்றியும் ஆபிரகாம் யோஃபி என்பவர் விரிவாக ஆய்வு செய்துள்ளார்.
பூமியில் வாழ்வதற்கு பூஞ்சைகள் அடிப்படையானவையாகும். ஏனெனில் இவற்றின் பங்கு ஒரு கூட்டுயிர் இணைத்தாவரம் ஆகும். உதாரணம்: வேர்பூஞ்சைகள், பூச்சி இணையுயிர்கள், லைகென்கள். பல பூஞ்சைகள் சிக்கலான கரிம மூலக்கூறுகளை சிதைக்கும் சக்தியைப் பெற்றுள்ளன. நீடித்து உழைக்கும் மரத்தின் பகுதிப்பொருளான இலிக்னின், மாசுக்களான அயலுயிரிகள், பெட்ரோலியம், பல்வளைய அரோமாட்டிக் கார்பன்கள் போன்றவை சிக்கலான கரிம மூலக்கூறுகளில் அடங்கும். உலக கார்பன் சுழற்சியில் பூஞ்சைகள் முக்கியப் பங்கு வகிக்கின்றன.  
பூஞ்சைகளும் பாரம்பரியமாக பூஞ்சைகள் என்று கருதப்படுகின்ற பிற உயிரினங்களும் பெரும்பாலும் பொருளாதார மற்றும் சமூக முக்கியத்துவம் வாய்ந்தவைகளாக உள்ளன. இவற்றில் பல தாவரங்களிலும் விலங்குகளிலும் நோய்களை உண்டாக்குபவையாகவும் உள்ளன.  
நோய் உண்டாக்குபவை என்பதைக் கடந்து பல பூஞ்சைகள் தாவர நோய்களைக் கட்டுப்படுத்தும் முக்கிய உயிரினங்களாகவும் விளங்குகின்றன. உதாரணமாக அனைத்து வகையான மண்ணிலும் இருக்கக்கூடிய டிரைகோடெர்மா எனப்படும் இழைப்பூஞ்சைகள் மிகமுக்கியமான உயிரியல் கட்டுப்பாட்டு முகவராகக் கருதப்படுகின்றன. பயிர் நோய் மேலாண்மையில், வேதியியல் சார்ந்த அடிப்படை பொருட்களுக்கு மாற்றாக இவ்விழைப் பூஞ்சைகள் கருதப்படுகின்றன .
பூஞ்சைகளின் சுவாரசியமான இனங்களைக் கண்டுபிடிக்க அவ்வப்போது புலக் கூட்டங்கள் நடைபெறுகின்றன. 1868 இல் வுல்ஃகோப் இயற்கையாளர்கள் களச் சங்கம் "பூஞ்சைகள் மத்தியில் ஒரு தாக்குதல்" என்ற தலைப்பில் முதல் கூட்டத்திற்கு ஏற்பாடு செய்திருந்தது.  
சில பூஞ்சைகள் மனிதர்களிடத்திலும் பிற உயிரினங்களிடத்தும் நோய்களை உருவாக்குகின்றன. இத்தகைய நோய் உருவாக்கும் பூஞ்சைகளை ஆராய்கின்ற அறிவியல் பிரிவு மருத்துவப் பூஞ்சையியல் என்று அழைக்கப்படுகிறது
# பூஞ்சையியல்

## பூஞ்சைகள்

தாவரப் பெருந் தொகுதியில் கிரிப்டோகம்கள் எனப்படும் பூவாத்தாவரங்கள் ஒரு தனித்தொகுதியாக அமைகின்றன. இவை தேலோஃபைட்டாக்கள் எனப்படுகின்றன. இத்தொகுதியின் கீழினத் தாவரங்களாக பாசிகளும் பூஞ்சைகளும் அமைகின்றன. வேர், தண்டு, இலைகள் போன்ற பாகங்கள் இவற்றுக்கு இருப்பதில்லை. எனவே இவற்றில் பச்சையமும் இருப்பதில்லை. இலட்சக்கணக்கிலான சிற்றினங்களாக பூஞ்சைகள் பூமியில் காணப்படுகின்றன.
# பூஞ்சையியல்

## வரலாறு

மனிதர்கள் வரலாற்றுக் காலங்களில் காளான்களை உணவுக்காக சேகரிக்க ஆரம்பித்திருக்கிறார்கள் என்று கருதப்படுகிறது. முதன்முதலாக யூரிபீடசின் படைப்புகளில் காளான்கள் தொடர்பான குறிப்புகள் காணப்படுகின்றன. (480-406 கி.மு.). கிரேக்க தத்துவவாதி தியோபிராசுடோசு எயோரசோசு (371-288 கி.மு.) முதன் முதலில் தாவரங்களை ஓர் ஒழுங்குமுறை திட்டத்துடன் வகைப்படுத்தினார். சில உறுப்புகள் காணப்படாத தாவரங்கள் என்ற பிரிவில் காளான்கள் வகைப்படுத்தப்பட்டன. பின்னர் பிளைனி நிலத்தடி காளான்களைப் பற்றி அவருடைய கலைக்களஞ்சியத்தில் எழுதினார். கிரேக்க மொழியில் μύκης என்ற சொல் பூஞ்சையையும் -λογία என்ற சொல் ஆய்வு அல்லது இயல் என்ற பொருளையும் தருகின்றன. இம்முன்,பின் ஒட்டுகளை ஒன்றாகச் சேர்த்து பூஞ்சையியல் என்ற சொல் உருவாக்கப்பட்டுள்ளது. மத்திய காலத்தில் பூஞ்சைகள் பற்றிய அறிவு சிறிது முன்னேற்றம் கண்டது. அச்சிடும் பத்திரிகையின் கண்டுபிடிப்பால் பூஞ்சைகள் பற்றிய மூடநம்பிக்கைகளும், சில தவறான கருத்துக்களும் பரப்பப்பட்டன.  
பியர் அண்டோனியோ மைக்கேலியின் 1737 ஆம் வெளியீடு பூஞ்சைகளின் நவீனகாலத் தொடக்கமாகும். புற்கள், பாசிகள் மற்றும் பூஞ்சைகளின் முறையான வகைப்படுத்தலுக்கு இவ்வெளியீடு அடித்தளத்தை அமைத்தது. பூஞ்சையியல் மற்றும் பூஞ்சையியல் அறிஞர்கள் என்ற சொற்பயன்பாட்டை 1836 இல் முதன் முதலில் எம்.யே.பெர்க்லி பயன்படுத்தினார் .
# பூஞ்சையியல்

## மருத்துவப் பூஞ்சையியல்

பல நூற்றாண்டுகளாக சீனா, சப்பான், உருசியா போன்ற நாடுகளில் பூஞ்சைகள் நாட்டு மருந்துகளாக[ பயன்படுத்தப்பட்டு வருகின்றன . மத்திய கிழக்கு , போலந்து, பெலாரசு போன்ற நாடுகள் காளான்களை நாட்டுபுற மருந்துகளாகப் பயன்படுத்தி வந்தனர் . பாலிபோரசு வகை காளான்கள் பல்வேறு வகையான உடல்நலக் குறைபாடுகளுக்கு மருத்துவம் செய்ய பயன்படுத்தப்படுகின்றன. அமெரிக்காவின் ஓப் நகரில் உள்ள தேசிய மருத்துவ மையத்தில் மருத்துவப் பூஞ்சைகள் தொடர்பான ஆய்வுகள் மேற்கொள்ளப்பட்டு வருகின்றன . இதேபோல நியூயார்க் நகரிலுள்ள கெட்டரிங் புற்றுநோய் மையத்திலும் இத்தகைய ஆய்வுகள் மேற்கொள்ளப்படுகின்றன .  
தற்போதைய ஆராய்ச்சிகள், காளான்கள் மீது தனி கவனம் செலுத்துகின்றன, இரத்தச் சர்க்கரைச் செயல்பாடு, புற்றுநோய்-எதிர்ப்புச் செயல்பாடு, எதிர்ப்பு-நோய்த்தாக்கம், மற்றும் நோயெதிர்ப்பு அமைப்பை மேம்படுத்துதல் செயல்பாடு ஆகியவற்றைக் காளான்கள் கொண்டிருக்கலாம் என்ற நோக்கில் இவ்வாய்வுகள் நிகழ்கின்றன. ஆயிசுடர் காளான் இயற்கையாகவே கொழுப்புச்சத்தைக் குறைக்கும் இயல்பு கொண்டிருப்பதாக சமீபத்திய ஆராய்ச்சி கண்டறிந்துள்ளது, புற ஊதா (UV) ஒளிக்கு உட்படுத்தும்போது காளான்கள் வைட்டமின் டி உயிர்சத்தை அதிக அளவில் வெளிபடுத்துவதாகவும் ஆய்வுகள் தெரிவிக்கின்றன .சிலவகை பூஞ்சைகள் எதிர்காலத்தில் புற்றுநோய் மருந்துக்கான ஆதார மூலமாகத் திகழலாம் .. இன்றைய தினம், பென்சிலின், உலோவாசுடாடின், சிக்ளொசுபோரின், கிரிசெயோபல்வின் உள்ளிட்ட மருந்துகள் பூஞ்சைகள் எனப்படும் ஐந்தாவது இராச்சியத்தில் இருந்து தயாரிக்கப்பட்டுள்ளன.
# சு. ரவி

**சு. ரவி** (*S. Ravi*) ஓர் இந்திய அரசியல்வாதியும் தமிழக சட்டமன்றத்தின் அரக்கோணம் சட்டமன்றத் தொகுதியின் தற்போதைய உறுப்பினரும் ஆவார். 2011 ஆவது ஆண்டில் நடந்த பதினான்காவது தமிழ்நாடு சட்டமன்றத்தின் அரக்கோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். தொடர்ந்து 2016 ஆவது ஆண்டில் நடைபெற்ற தமிழ்நாடு சட்டமன்றத் தேர்தலிலும் அதே கட்சியின் சார்பில் போட்டியிட்டு வெற்றி பெற்றார். 2021 ஆம் ஆண்டில் நடைபெற்ற சட்டமன்றத் தேர்தலில் அரக்கோணம் தொகுதியில் இருந்து அதிமுக சார்பில் சட்டமன்ற உறுப்பினரானார்.
# சு. ரவி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 2011 | அரக்கோணம் | அஇஅதிமுக | 55.94 |  |
| 2016 | அரக்கோணம் | அஇஅதிமுக | 41.73 |  |
| 2021 | அரக்கோணம் | அஇஅதிமுக | 49.82 | } |